Clement Kofi Humado

**Clement Kofi Humado** (bɛ dɔɣi o la silimin gɔli December biɛɣ'pishi ayi ka dali yuuni 1953) o daa nyɛla jintɔra zaŋti   Anlo yaɣili, Ghana. O lahi nyɛla Minista kuro zaŋti Food and Agriculture, Ghana.

## Piligu biɛhigu
Ban daa dɔɣi Humado nyɛ John Kobla Humado ŋun daa kpi la ni o paɣa Grace Abla Humado. Bɛ zaa nyɛla ban yina Alakple din be Keta Municipality, Volta Region Ghana. O chaŋ la University of Ghana, Legon yuuni 1976 ni ka o daa bɔhim Animal Science and Agricultural Extension. O daa nyɛla Graduate Diploma in Agricultural Administration yuma anahi nyaaŋa lala university maa ni yaha. Yuuni 1985, o nyɛla ŋun naai Certificate in Monitoring and Evaluation of Public Sector Projects and Programmes shikuru yuli booni  University of East Anglia, Norwich, England. O nyɛla ŋun daa lahi deei shɛhira gbaŋ Ghana Institute of Management and Public Administration yuuni 1989 n-ti pahi Finance yuuni 1998 ka di nyɛla  University of Reading in the United Kingdom dundɔŋ ni ka o daa nyɛ di mi.

## Tuma
Humado nyɛla ŋun tum yaɣa pam, o daa nyɛla consultant in agriculture and financ zaŋti tum duu yaɣa kamani U SAID WEST AFRICA. O daa lahi nyɛla  Head monitoring and Evaluation Deputy Project manager zaŋti  International Fund for Agricultural Development bin din gbaai yuuni 1991 hali ni yuuni 1999. Ŋun daa lahi nyɛ National Officer zaŋti  World Food Program bin din gbaai yuuni  1990 hali ni yuuni 1991.

## Siyaasa tali
O piligi la siyaasa tali yuuni 2000 din daa niŋ ka o pahi Alakple lɛm paati(National Democratic Congress) yaɣili. O daa di la Anlo jintɔri kuɣ maa silimin gɔli December yuuni 2004 jintɔri tali piibu piibu maa ni.Tiŋgbani zuɣulan Mills daa piigi o la minista saha shɛli o ni daa niŋdi taɣiri o minista nim la silimin gɔli January yuuni 2011.O daa piigi o la Minista zaŋti youth and Sports.O daa nyɛla Minista kuro zaŋti Food and Agriculture.

### 2004 Piibu piibu
Humado daa tuumi n niŋ jintɔra n-ti Anlo (Ghana parliament constituency) yuuni 2004 Ghana piibu piibu ni, o daa di mi ni vooti kalinli tuhi pinaayopɔin ka di zani n-ti vaabu 52.20% vooti kalinli din daa niŋ puuni.

### 2008 piibu piibu
Hon. Humado daa kpaɣiri m-bɔ Anlo yaɣili jintɔri kuɣu n-ti National Democratic Congress yuuni 2008 Ghana piibu piibu ni ka daa di ni vooti kalinli tuhi pihita yini ka, ni kɔbigu ni pihinii ni anu ka di zani n-ti vaabu 91.87% vooti kalinli din daa niŋ puuni. Bɛ daa piigi o mi ka che Ahiabor Edward Kofi ŋun daa zani n-ti New Patriotic Party, Amelor Godwin Kwashie ŋun daa zani n-ti Convention People's Party, Charles Mewueda Tay ŋun daa zani n-ti PNC n-ti pahi Seth Raphael Azokpa ŋun daa zani n-ti DFP. Bɛ zaa yini kam daa nyɛla vooti kalinli 1, 361 , 813 , 263 n-ti pahi vooti kalinli 147 n doli taba. Din yini kam zani n-ti vaabu  4.28%, 2.56%, 0.83% ni 0.46% vooti kalinli din daa niŋ maa ni zaŋ doli taba.

#### 2012 election
Hon. Humado daa lahi niŋ katari ka bɛ piigi o jintɔra n-ti Anlo piibu piibu yaɣili ka o zani n-ti National Democratic Congress yuuni 2012 piibu piibu ni, ni vooti kalinli  32, 654 din zani n-ti vaabu 81.99% vooti kalinli din daa niŋ puuni. Bɛ daa piigi o mi ka che Makafui Kofi Woanya ŋun daa zani n-ti New Patriotic Party ka nya vooti kalinli 3, 599din zani n-ti vaabu 9.04%, ŋun daa zani bɔ jintɔri tali n-ti IND, Gabriel Adzika Tamakloe daa nyɛla vooti kalinli 1, 940 ka di zani n-ti vaabu 4.87%, Francis Tamakloe ŋun daa zani n-ti Progressive People's Party daa nyɛla vooti kalinli 1, 543 ka di zani n-ti vaabu 3.87% ka ŋun daa zani n-ti NDP, Etsey Crown Kwashie nya vooti kalinli 93 ka di mi zani n-ti vooti kalinli vaabu 0.23% vooti kalinli din daa niŋ puuni.

##### 2016 election
O daa yina n-ti kpaɣiri m-bɔ Anlo piibu piibu yaɣili jintɔri kuɣu n-ti National Democratic Congress yuuni 2016 piibu piibu ni ka daa di ni vooti kalinli tuhi pishi ni ayi, ni kɔbishii ni pia ni ayɔbu (22, 216 votes) ka di zani n-ti vaabu 64.01% vooti kalinli din daa niŋ puuni. O daa di la lala piibu piibu maa ka che Francis Tamakloe ŋn daa zani n-ti  PPP, Kumedzro Gayheart Sena ŋun daa zani n-ti IND, Eddah Edward Kwadzo ŋun daa zani n-ti New Patriotic Party n-ti pahi Kuatsikor Sylvanus George ŋun daa zani n-ti Convention People's Party. Bɛ zaa yini kam daa nyɛla vooti kalinli  6, 823, 2, 980, 2, 451 n-ti pahi 235 n doli taba. Di yini kam zanimi n-ti 19.66%, 8.59%, 7.06% ni 0.68% piibu piibu kalinli din daa niŋ maa puuni.

## Maŋmaŋ biɛhigu
O nyɛla dolodolo nira ka jamdi Naawuni Catholic. O mali la paɣa ni bihi anu.

## Lihimi m-pahi
*Anlo (Ghana parliament constituency)
*List of Mills government ministers
*National Democratic Congress

## Kundivihira